recursal/SuperWikiNEXT-32B huggingface dataset:
นักดนตรี
**จอร์จ เอซรา บาร์เนตต์** (อังกฤษ: George Ezra Barnett) เกิด 7 มิถุนายน ค.ศ. 1993 เป็นนักร้อง นักแต่งเพลง และนักดนตรีชาวอังกฤษ หลังจากออกอีพี 2 ชุด *Did You Hear the Rain?* ในเดือนตุลาคม 2013 และ *Cassy O'* ในเดือนมีนาคม 2014 เอซราก็มีชื่อเสียงจากซิงเกิลฮิต "Budapest" ที่ขึ้นอันดับ 1 ในหลายประเทศ สตูดิโอเปิดตัวชุด *Wanted on Voyage* ออกขายเดือนมิถุนายน 2014 ขึ้นอันดับ 1 ในสหราชอาณาจักร และติดท็อป 10 ในหลายประเทศ ยังเป็นอัลบั้มขายดีที่สุดอันดับ 3 ในสหราชอาณาจักรของปี 2014

สตูดิโออัลบัมชุด 2 *Staying at Tamara's* ออกขายในเดือนมีนาคม 2018 และขึ้นอันดับ 1 ในสหราชอาณาจักรและติดท็อป 10 ในอีก 8 ประเทศ ซิงเกิล 2 ของอัลบั้มนี้ "Paradise" ขึ้นอันดับ 2 ในสหราชอาณาจักร และซิงเกิลถัดมา "Shotgun" ขึ้นอันดับ 1 ถือเป็นอันดับ 1 เพลงแรกของเอซราในสหราชอาณาจักร

ผลงานอัลบัม
-----------

* *Wanted on Voyage* (2014)
* *Staying at Tamara's* (2018)

อ้างอิง
-------

1. ↑  "UK album chart for 2014 dominated by British artists". No. 1 January 2015. BBC. 21 July 2015.
2. ↑  "George Ezra tops album charts with fastest-selling record of 2018" – โดยทาง www.belfasttelegraph.co.uk.
3. ↑  "Rudimental claim third Number 1 single: "Yes yes yes!"".
**แอ็ตแชร์** (ฮังการี: *Ecser*, ออกเสียง: [ˈɛʧɛr]) เป็นหมู่บ้านหนึ่งในเทศมณฑลแป็ชต์ เขตมหานครบูดาเปสต์ ประเทศฮังการี

สถานที่ตั้ง
-----------

แอ็ตแชร์ตั้งอยู่ทางตะวันออกเฉียงใต้ของกรุงบูดาเปสต์ ใกล้สนามบินนานาชาติเฟริเฮกี เขตที่อยู่ต่อเนื่องกันได้แต่ Maglód, Vecsés, Gyömrő และ Üllő ทางหลวง M0 ทางรถไฟ 120a (Budapest-Újszász-Szolnok) ผ่านใกล้หมู่บ้าน มีประชากรเชื้อสายสโลวักเป็นชนกลุ่มน้อย

ประวัติศาสตร์
-------------

ประวัติศาสตร์ลายลักษณ์อักษรชิ้นแรกที่กล่าวถึงแอ็ตแชร์มีบันทึกไว้เมื่อ 15 ธันวาคม ค.ศ. 1315 แม้ว่าหมู่บ้านนี้จะมีอยู่ตั้งแต่ ค.ศ. 896 แล้ว เมื่อพวก Magyars ได้เข้ามาตั้งรกรากในบริเวณปัจจุบัน จากตำนานที่เล่าขานกันมาเชื่อกันว่าชื่อของหมู่บ้านตั้งโดยเจ้าชาย Árpád ของเผ่าฮังกาเรียน เมื่อพระองค์มาพักที่หมู่บ้านดังกล่าวพระองค์ได้ถามถึงนามของสถานที่แห่งนั้น ชาวบ้านท้องถิ่นไม่อาจตอบแก่พระองค์ได้ ดังนั้น Árpád จึงกล่าวแก่พวกเขาว่า เจ้าจงเรียกสถานที่แห่งนี้ตามชื่อไม้โอค (ฮังการี: *cser*)

ในช่วงจักรวรรดิออโตมันครองอำนาจ (ค.ศ. 1526-ค.ศ. 1686) หมู่บ้านได้เสื่อมสลายลง โดยเฉพาะหลังเหตุการณ์ยึดหมู่บ้านบุดาที่อยู่ใกล้เคียง ชาวบ้านกลับมาอยู่ในบริเวณปัจจุบันหลัง ค.ศ. 1699 ทหารจากแอ็ตแชร์สิบเอ็ดนายได้ต่อสู้ในสมรภูมิสงคราม Rákóczi เพื่ออิสรภาพ (ค.ศ. 1703-ค.ศ. 1711) ในช่วงต้นของคริสศตวรรษที่ 18 ผู้ปกครองหมู่บ้านเคาต์ Antal Grassalkovich จึงนำชาวสโลวักเข้ามาตั้งถิ่นฐาน

เอกลักษณ์ประจำท้องถิ่น
----------------------

สถานที่สำคัญมีมาแต่โบราณกาลคือโบสถ์คาทอลิก สร้างในปี ค.ศ. 1740. 

ระบำที่มีชื่อเสียงระดับโลกคือ ‘Wedding at Ecser’ (*Ecseri lakodalmas*).

ในตราสัญลักษณ์มีสิ่งสำคัญสามสิ่งประจำหมู่บ้านได้แก่ โบสถ์คาทอลิก ระบำพื้นเมือง และต้นโอค

เมืองพี่น้อง
------------

เมืองพี่น้องของแอ็ตแชร์ได้แก่ 

* สโลวาเกีย Zlaté Klasy (สโลวาเกีย)
* ตุรกี Kumbağ (ตุรกี)

ภาพ
---

* โบสถ์คาทอลิกแห่งแอ็ตแชร์โบสถ์คาทอลิกแห่งแอ็ตแชร์
* ป้ายต้อนรับสองภาษาที่ทางเข้าแอ็ตแชร์ป้ายต้อนรับสองภาษาที่ทางเข้าแอ็ตแชร์
* โบสถ์แบบสโลวักโบสถ์แบบสโลวัก
* อนุสาวรีย์สงครามโลกครั้งที่สองอนุสาวรีย์สงครามโลกครั้งที่สอง
* บ้านประวัติศาสตร์แอ็ตแชร์บ้านประวัติศาสตร์แอ็ตแชร์
* ระเบียงบ้านเก่าระเบียงบ้านเก่า
* สวนสาธารณะและโบสถ์สวนสาธารณะและโบสถ์
* ป้ายชื่อถนนใน Kálvária Hillป้ายชื่อถนนใน Kálvária Hill
* The "burg" of Ecser โรงละครสำหรับเด็กThe "burg" of Ecser โรงละครสำหรับเด็ก
* บ้านในแอ็ตแชร์บ้านในแอ็ตแชร์
* ส่วนที่สร้างใหม่ของแอ็ตแชร์ Kálvária Hillส่วนที่สร้างใหม่ของแอ็ตแชร์ *Kálvária Hill*
* ถนนสายหลัก Széchenyi utcaถนนสายหลัก *Széchenyi utca*
**ทักษะการเรียน**, **ทักษะวิชาการ** หรือ**ยุทธศาสตร์การเรียน** เป็นแนวทางการเข้าสู่ที่ใช้กับการเรียน โดยทั่วไปมีความสำคัญต่อความสำเร็จในสถานศึกษา ซึ่งถือว่าจำเป็นต่อการได้มาซึ่งผลการเรียนที่ดี และมีประโยชน์สำหรับการเรียนตลอดชีวิตของบุคคล

ทักษะการเรียนเป็นทักษะต่าง ๆ ที่จัดการกับกระบวนการจัดระเบียบและรับสารสนเทศใหม่ รักษาสารสนเทศหรือจัดการกับการประเมิน ซึ่งมีทั้งวิธีช่วยจำ (mnemonics) เพื่อช่วยรักษารายการสารสนเททศ การอ่านอย่างมีประสิทธิภาพ เทคนิคสมาธิและการจดบันทึกที่มีประสิทธิภาพ หรือในความหมายอย่างกว้าง หมายถึงทักษะใด ๆ ที่ช่วยส่งเสริมความสามารถของบุคคลในการเรียน รักษาและเรียกสารสนเทศซึ่งช่วยในและผ่านการสอบ และอาจรวมถึงการจัดการเวลาและเทคนิคบันดาลใจด้วย

แม้ทักษะการเรียนมักขึ้นอยู่กับตัวผู้เรียนและเครือข่ายสนับสนุนของผู้เรียนเป็นหลัก แต่ทักษะการเรียนเริ่มมีสอนในระดับมัธยมศึกษาและมหาวิทยาลัยมากขึ้น

ทักษะการเรียนเป็นเทคนิคแยกเป็นส่วนที่สามารถเรียนได้ ปกติในเวลาสั้น ๆ และใช้ได้ักับการศึกษาแทบทุกแขนง ฉะนั้นจึงแตกต่างกับยุทธศาสตร์ที่จำเพาะกับการศึกษาสาขาใดสาขาหนึ่ง (เช่น ดนตรีหรือเทคโนโลยี) และจากความสามารถที่มีอยู่ในตัวผู้เรียน เช่น แง่มุมเชาวน์ปัญญาหรือลีลาการเรียน
**ทัง เหวย** (จีนตัวย่อ: 汤唯; จีนตัวเต็ม: 湯唯; พินอิน: *Tāng Wéi*) มีชื่อภาษาอังกฤษว่า **รีเบกกา ทัง** (Rebecca Tang)  เป็นนักแสดงหญิงชาวจีน จากเมืองหางโจว มณฑลเจ้อเจียง

ทัง เหวยจบวิชาการแสดงจากสถาบันการแสดงกลาง กรุงปักกิ่ง เริ่มมีผลงานแสดงภาพยนตร์ และภาพยนตร์โทรทัศน์ ก่อนจะมีชื่อเสียงจากการรับบทเป็น เจิ้ง ผิงรื่อ (Zheng Ping Ru) หรือ หวัง เจียจือ (Wong Chia Chi) หญิงสาวที่มีบทบาทในแนวร่วมชาวจีนรักชาติเพื่อต่อต้านญี่ปุ่นในสงครามจีน-ญี่ปุ่นครั้งที่สอง จากภาพยนตร์เรื่อง *Lust, Caution* (ชื่อไทย เล่ห์ราคะ) ผลงานปี 2007 กำกับโดยหลี่ อัน จากบทประพันธ์ของจาง อ้ายหลิง ซึ่งส่งให้เธอได้รับรางวัลม้าทองคำในสาขานักแสดงหน้าใหม่ และรางวัลภาพยนตร์จีน สาขานักแสดงนำหญิง  แต่จากบทบาทนี้ที่เต็มไปด้วยฉากการร่วมเพศของเธอกับเหลียง เฉาเหว่ย ทำให้เธอต้องอยู่ในบัญชีดำของคณะกรรมการควบคุมวิทยุ ภาพยนตร์ และโทรทัศน์แห่งรัฐ หน่วยงานของรัฐบาลจีน เธอถูกระงับการแสดงภาพยนตร์และงานโฆษณาทั้งหมดก็ถูกห้ามฉาย  เธอถูกตัดออกจากรายชื่อนักแสดงนำเรื่อง *The Warrior and the Wolf* (2009) ภาพยนตร์อิงประวัติศาสตร์ กำกับโดยเถียน ช่วงช่วง ซึ่งถ่ายทำที่มณฑลซินเจียง โดยมอบหมายให้แม็คกี้ คิว รับบทนำแทน

หลังงานแสดงเรื่อง *Lust, Caution* และระงับผลงานใหม่ เธอและครอบครัวย้ายมาอาศัยอยู่ที่ฮ่องกง  และได้แสดงภาพยนตร์เรื่อง *Late Autumn* (2010) ภาพยนตร์เกาหลี คู่กับฮย็อน บิน และ *Crossing Hennessy* (2010) ภาพยนตร์รักฮ่องกง คู่กับจาง เซี๊ยะโหย่ว และในปี พ.ศ. 2554 ทังเหวย ได้รับบทเป็นภรรยาของเจิน จื่อตัน ในภาพยนตร์กังฟูกำลังภายในสัญชาติฮ่องกงเรื่อง *Wuxia*


คอมมอนส์ มีภาพและสื่อเกี่ยวกับ:  
**ทัง เหวย**

อ้างอิง
-------

1. ↑  Tang Wei: Lust, Caution, Past, and Future เก็บถาวร 2007-12-29 ที่ เวย์แบ็กแมชชีน , All-China's Women Federation. Retrieved November 17, 2009
2. ↑
3. ↑  "TANG WEI - WEI'S CHINESE MEDIA BAN" *Contactmusic.com*. March 10, 2008. Retrieved November 17, 2009.
4. ↑  "Tang Wei blacklisted for 'glorifying traitors'". *Times Online*. March 11, 2008. Retrieved November 17, 2009.
5. ↑  "Maggie Q to star in 'Wolf'" *Variety*. September 25, 2008. Retrieved November 17, 2009.
6. ↑  "因曾获金马奖 汤唯通过"优才计划"成为香港人" *Xinhua News Agency*. August 24, 2008. Retrieved November 17, 2009. (จีน)
**สภาเมืองพัทยา** (ตัวย่อ: ส.ม.) เป็นองค์กรฝ่ายสภาของเมืองพัทยา มีหน้าที่ควบคุม ตรวจสอบและดูแลการบริหารราชการพัทยาของฝ่ายบริหารอันมีนายกเมืองพัทยาเป็นหัวหน้าคณะฯ ซึ่งประธานสภาเมืองพัทยาคนปัจจุบัน คือ นายบรรลือ กุลละวณิชย์ ,นายไพรวัลย์ อารมณ์ชื่น เป็นรองประธานสภาเมืองพัทยาคนที่ 1 และนายวิเชษฐ หนองใหญ่ เป็นรองประธานสภาเมืองพัทยาคนที่ 2

โครงสร้าง
---------

สภาเมืองพัทยามีสมาชิกสภาเมืองพัทยาที่มาจากการเลือกตั้งหรือแต่งตั้ง ซึ่งมีจำนวนและวาระแตกต่างกันไปแล้วแต่กำหนด

### สมาชิกสภาเมืองพัทยา

สำหรับสภาเมืองพัทยา พ.ศ. 2565 สมาชิกสภา 24 คนมาจากการเลือกตั้งระบบแบ่งเขต โดยมีสมาชิก 6 คนต่อ 1 เขตเลือกตั้งของเมืองพัทยา มีวาระดำรงตำแหน่งคราวละ 4 ปี

สภาเมืองพัทยาชุดปัจจุบัน มาจากการเลือกตั้งเมื่อวันที่ 22 พฤษภาคม 2565 มีจำนวนทั้งสิ้น 24 คน

ค่าตอบแทน
---------

ประธานสภาเมืองพัทยา เงินเดือน 30,540 บาท

รองประธานสภาเมืองพัทยา เงินเดือน 23,990 บาท

สมาชิกสภาเมืองพัทยา เงินเดือน 19,440 บาท

เลขานุการประธานสภาเมืองพัทยา เงินเดือน 19,440 บาท

ผู้ช่วยเลขานุการประธานสภาเมืองพัทยา เงินเดือน 13,880 บาท

อ้างอิง
-------

1. ↑  "เปิดรายได้ 4 ปี กางบัญชีเงินเดือน "นายก-สมาชิกสภาเมืองพัทยา"". *กรุงเทพธุรกิจ*. 29 March 2022. สืบค้นเมื่อ 29 March 2022.
**ฮัลก์บังก์อังการา** (ตุรกี: *Halkbank Ankara*) เป็นสโมสรวอลเลย์บอลชายอาชีพซึ่งตั้งอยู่ในอังการา ประเทศตุรกี และได้รับการสนับสนุนจากธนาคารประชาชน (Halk Bankası) โดยก่อตั้งขึ้นเมื่อวันที่ 21 กรกฎาคม ค.ศ. 1983 ในชื่อ **สโมสรกีฬาฮัลก์บังก์** และเข้าแข่งขันในเตอร์กิชเมนส์วอลเลย์บอลลีก และซีอีวีแชมเปียนส์ลีก

เกียรติประวัติ
--------------

* **ซีอีวีแชมเปียนส์ลีก**

 **รองชนะเลิศ** (1 สมัย): 2014
* **ซีอีวีคัป**

 **ชนะเลิศ** (1 สมัย): 2013
* **เตอร์กิชเมนส์วอลเลย์บอลลีก**

 **ชนะเลิศ** (8 สมัย): 1992, 1993, 1994, 1995, 1996, 2014, 2016, 2017, 2018
 **รองชนะเลิศ** (6 สมัย): 1997, 2005, 2008, 2013, 2015
* **เตอร์กิชเมนส์วอลเลย์บอลคัป**

 **ชนะเลิศ** (7 สมัย): 1992, 1993, 1996, 2013, 2014, 2015, 2018
 **รองชนะเลิศ** (2 สมัย): 1997, 2017
* **เตอร์กิชเมนส์วอลเลย์บอลซูเปอร์คัป**

 **ชนะเลิศ** (4 สมัย): 2013, 2014, 2015, 2018
 **รองชนะเลิศ** (1 สมัย): 2017

อดีตผู้เล่น
-----------

* บัลแกเรีย ซเวตัน โซโคลอฟ
* อิตาลี โอสมานี ควนโตเรนา
* โปแลนด์ มีเคา กูเบียก
* เกาหลีใต้ มุน ซ็อง-มิน
* สหรัฐ เดวิด ลี

แหล่งข้อมูลอื่น
---------------

* Official website[*ลิงก์เสีย*]
**stet** เป็นชุดซอฟต์แวร์เสรีสำหรับรวบรวมความคิดเห็นเกี่ยวกับเอกสารข้อความผ่านทางหน้าเว็บ สร้างขึ้นเมื่อต้นปี พ.ศ. 2549 โดยมูลนิธิซอฟต์แวร์เสรี (FSF) เพื่อใช้ในการทำประชาพิจารณ์ สำหรับการปรับปรุงสัญญาอนุญาต GNU General Public License ซึ่งเป็นสัญญาอนุญาตซอฟต์แวร์เสรี ที่กำหนดข้อตกลงที่ให้ซอฟต์แวร์เสรีจำนวนมากสามารถแจกจ่ายได้

ในการที่จะเพิ่มความคิดเห็นนั้น ผู้ใช้จะต้องเลือกคำจำนวนหนึ่งหรือประโยค ๆ หนึ่งจากตัวเอกสาร ก่อนที่จะใส่ความคิดเห็น โดยเป็นที่คาดหวังว่า ข้อกำหนดนี้จะช่วยให้ความคิดเห็นเกี่ยวกับเอกสารนั้นเฉพาะเจาะจงยิ่งขึ้น ความคิดเห็นที่ผ่านมาทั้งหมดจะปรากฏแก่ผู้ใช้ทุกคน และส่วนของเอกสารที่มีผู้แสดงความคิดเห็นมาก ก็จะถูกทำให้เด่นด้วยสีอ่อน-เข้ม ตามจำนวนความคิดเห็น

stet สร้างด้วยจาวาสคริปต์ XSLT และ ภาษาเพิร์ล ใช้บางส่วนของซอฟต์แวร์ Request Trackerstet พัฒนาโดย Orion Montoya สำหรับมูลนิธิซอฟต์แวร์เสรี สำหรับกระบวนการร่างสัญญาอนุญาต GNU General Public License รุ่นที่สาม ผ่านเว็บท่า

อ้างอิง
-------

1. ↑  gplv3.fsf.org

แหล่งข้อมูลอื่น
---------------

* เอกสาร
* ซอร์สโค้ด เก็บถาวร 2007-05-14 ที่ เวย์แบ็กแมชชีน
* เว็บท่า GPLv3 ซึ่งใช้ stet
**กบอเมริกันบูลฟร็อก** (อังกฤษ: American bullfrog; ชื่อวิทยาศาสตร์: *Lithobates catesbeianus*) เป็นสัตว์ครึ่งบกครึ่งน้ำชนิดหนึ่ง ในอันดับกบ (Anura) ในวงศ์กบนา (Ranidae)

เป็นกบขนาดกลางถึงขนาดใหญ่ โตเต็มที่มีน้ำหนักมากกว่า 1 กิโลกรัมขึ้นไป ตัวที่โตมีความยาวถึง 8 นิ้ว มีถิ่นกำเนิดในทวีปอเมริกาเหนือทางด้านตะวันออกของประเทศสหรัฐอเมริกา เรื่อยไปจนถึงตอนกลางของประเทศ ต่อมามีการนำไปเลี้ยงแพร่กระจายทางด้านตะวันตกของประเทศ

กบอเมริกันบูลฟร็อกเมื่อโตเต็มที่ด้านหลังมีสีเขียว ปนสีน้ำตาลเข้ม มีจุดประสีน้ำตาลทั่วตัว ส่วนหัวด้านหน้ามีสีเขียว ที่ขามีลายพาดขวาง แยกเพศได้โดยสังเกตจากลักษณะภายนอกคือ ตัวเมียมีวงหูเล็กกว่าตา ลำตัวมีสีอ่อนใต้คางมีสีขาวครีม ส่วนท้องอูมและมีขนาดใหญ่ ตัวผู้มีวงหูใหญ่กว่าตา ในช่วงฤดูสืบพันธุ์ลำตัวมีสีเข้มขึ้นและที่ใต้คางมีสีเหลือง หรือเหลืองปนเขียว ไม่มีถุงเสียง แต่มีกล่องเสียงทำให้สามารถส่งเสียงร้องดังคล้ายวัวได้ยินเป็นระยะไกลอันเป็นที่มาของชื่อ

กบอเมริกันบลูฟร็อกจัดเป็นสัตว์เศรษฐกิจที่มีการเพาะขยายพันธุ์เพื่อใช้เนื้อในการบริโภคในหลายประเทศ ในประเทศไทยมีการนำเข้ามาและเพาะเลี้ยงขายพันธุ์นานแล้ว และมีบางส่วนที่เล็ดรอดไปสู่ธรรมชาติ ได้เกิดการผสมข้ามพันธุ์กับกบพื้นเมือง ทำให้เสียสายพันธุ์ดั้งเดิม

อ้างอิง
-------

1. ↑  Santos-Barrera, G. Hammerson, G. Hedges, B. Joglar, R. Inchaustegui, S. Lue Kuangyang, Chou Wenhao, Gu Huiqing, Shi Haitao, Diesmos, A. Iskandar, D. van Dijk, P.P. Masafumi Matsui, Schmidt, B. Miaud, C. & Martínez-Solano, I. (2009) *Lithobates catesbeianus*. In: IUCN 2012. IUCN Red List of Threatened Species. Version 2012.2.
2. ↑  "กบบูลฟร็อก". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2014-09-27.

คอมมอนส์ มีภาพและสื่อเกี่ยวกับ:  
***Lithobates catesbeianus***

แหล่งข้อมูลอื่น
---------------

 ข้อมูลที่เกี่ยวข้องกับ Lithobates catesbeianus ที่วิกิสปีชีส์
**ไดร์สเตรตส์** (อังกฤษ: Dire Straits) เป็นวงดนตรีร็อคจากประเทศอังกฤษ ก่อตั้งในปี 1977 ประกอบด้วยมาร์ก นอฟเลอร์ (Mark Knopfler) ร้องนำและมือกีตาร์หลัก, เดวิด นอฟเลอร์ (David Knopfler) น้องชายของมาร์ก มือริทึมกีตาร์ และร้องประสาน, จอห์น อิลส์ลีย์ (John Illsley) มือเบสและร้องประสาน และพิกค์ วิตเทอร์ส (Pick Withers) มือกลองและเครื่องเคาะอื่น วงไดร์ สเตรทส์ ได้ออกผลงานดนตรีหลากหลายแนวไม่ว่าจะเป็น แจ๊ส, โฟล์ค และบลูส์ แม้ว่าวงจะก่อตั้ง ในช่วงกระแสนิยมพังค์ร็อก แต่ไดร์ สเตรทส์ ก็สามารถทำผลงานดนตรีให้เกิดความแตกต่างกับพังค์ได้อย่างชัดเจน จนสามารถเรียกกระแสดนตรีรูทส์ร็อก (Roots rock) ขึ้นมาได้ อย่างอัลบั้ม **บราเดอร์สอินอาร์ม** (Brothers in Arms) สามารถจำหน่ายได้มากกว่า 30 ล้านก็อปปี้ นับเป็นสถิติการขายเพลงบนแผ่นซีดี หรือ คอมแพ็กต์ดิสก์ ได้ถึงหลักล้านเป็นครั้งแรกอีกด้วย

พวกเขากลับมาเป็นหนึ่งในวงที่ประสบความสำเร็จทั่วโลกมากที่สุดวงหนึ่ง ด้วยยอดจำหน่ายอัลบั้มกว่า 120 ล้านชุด ไดร์ สเตรทส์ ได้รับรางวัลมากมายตลอดช่วงเวลาในวงการ ไม่ว่าจะเป็น 4 รางวัลแกรมมี, 3 รางวัล บริตอะวอดส์ - ด้วยการชนะถึงสองครั้ง และ 2 รางวัลเอ็มทีวีวิดีโอมิวสิกอะวอดส์ มีผลงานเพลงที่เป็นที่รู้จักกันดีอาทิเช่น "Sultans of Swing", "Lady Writer", "Romeo and Juliet", "Tunnel of Love", "Telegraph Road", "Private Investigations", "Money for Nothing", "Walk of Life", "So Far Away", "Your Latest Trick" และ "Brothers in Arms". 

จากการอ้างอิงของกินเนสบุ๊คเกี่ยวกับการจัดอัลบั้มฮิตในสหราชอาณาจักร ไดร์ สเตรทส์ ได้ถูกจัดไว้ว่า สามารถยืนหยัดบนยูเคอัลบั้มชาร์ท (UK albums chart) ได้นานถึง 1,136 สัปดาห์ เป็นอันดับตลอดกาลที่ 5 ตลอดเวลา 15 ปี ไดร์ สเตรทส์ ได้ออกอัลบั้มมาถึง 5 อัลบั้ม ก่อนจะแตกตัวออกไปในปี 1988 แต่ก็กลับมารวมอีกครั้งในปี 1991 และได้ออกอัลบั้ม ซึ่งถือว่าเป็นอัลบั้มสุดท้ายของวง ก่อนที่จะแตกตัวเป็นการถาวรในปี 1995 เมื่อมาร์ก นอฟเลอร์ ปลีกตัวมาเป็นศิลปินเดี่ยวเต็มตัว

อัลบั้มสตูดิโอ
--------------

* Dire Straits (1978)
* Communiqué (1979)
* Making Movies (1980)
* Love over Gold (1982)
* Brothers in Arms (1985)
* On Every Street (1991)

อัลบั้มบันทึกการแสดงสด
----------------------

* Alchemy: Dire Straits Live (1984)
* On the Night (1993)
* Live at the BBC (1995)

อัลบั้มรวมเพลง
--------------

* Money for Nothing (1988)
* Sultans of Swing: The Very Best of Dire Straits (1998)
* Private Investigations (2005)

EPs
---

* ExtendedancEPlay (1983)
* Encores (1993)

อ้างอิง
-------

1. ↑  herbmusic.net
2. ↑  Making Movies – Dire Straits *Allmusic*. Retrieved 2 February 2012
3. ↑
4. ↑
5. ↑
6. ↑
7. ↑
8. ↑
**ฟันกรามซี่สุดท้าย** (อังกฤษ: wisdom tooth) ในมนุษย์ หมายถึง**ฟันกรามซี่ที่สาม**จำนวนสี่ซี่ ฟันกรามซี่สุดท้ายนี้งอกระหว่างอายุ 17 ถึง 25 ปี ผู้ใหญ่ส่วนมากมีฟันกรามซี่สุดท้ายสี่ซี่ แต่เป็นไปได้ว่าจะมีน้อย (oligodontia) หรือมากกว่านี้ ซึ่งเรียกว่า ฟันเกิน (supernumerary teeth) โดยทั่วไปฟันกรามซี่สุดท้ายกระทบต่อฟันซี่อื่นขณะงอก คือ มักเกิดการคุดหรือ "มาในด้านข้าง" และจะมีการถอนฟันออกหลังเกิดกรณีดังกล่าวขึ้น ราว 35% ของประชากรไม่มีฟันกรามซี่สุดท้ายเลย

การคุด
------

ฟันกรามซี่สุดท้ายบนซ้าย (ขวามือของรูป) และบนขวา (ซ้ายมือของรูป) คุดชนิดหันส่วนครอบออก ฟันกรามซี่สุดท้ายล่างซ้ายคุดชนิดวางตัวในแนวราบ และฟันกรามซี่สุดท้ายล่างขวาคุดชนิดตั้งตรง
การคุดของฟันกรามซี่สุดท้าย (หมายถึง ฟันที่ไม่สามารถขึ้นผ่านขอบเหงือก) สามารถจำแนกได้หลายชนิด

* ฟันคุดชนิดล้มไปด้านหน้า (mesioangular impaction) เป็นกรณีพบมากที่สุด (44%) หมายถึง ฟันนั้นหักเป็นมุมไปด้านหน้า ไปทางด้านหน้าของปาก
* ฟันคุดชนิดตั้งตรง (vertical impaction, 38%) หมายถึง ฟันงอกไม่พ้นขอบเหงือกทั้งหมด
* ฟันคุดชนิดหันส่วนครอบฟันออก (distoangular impaction, 6%) หมายถึง ฟันงอไปข้างหลัง ไปทางด้านหลังของปาก
* ฟันคุดชนิดวางตัวในแนวราบ (horizontal impaction) เป็นกรณีพบน้อยที่สุด (3%) หมายถึง ฟันกรามทำมุม 90 องศาไปด้านข้าง เข้าไปในรากของฟันกรามซี่ที่สอง

ฟันกรามซี่สุดท้ายที่คุดอาจจำแนกโดยใช้เกณฑ์ว่าฟันนั้นยังอยู่ในขากรรไกรทั้งหมดหรือไม่ หากฟันนั้นยังหุ้มในขากรรไกรสมบูรณ์อยู่ เรียกว่า ฟันคุดโดยต้องกรอกระดูกและฟัน (bony impaction) หากฟันนั้นงอกพ้นขากรรไกร แต่ยังไม่พ้นขอบเหงือก จะเรียกว่า ฟันคุดโดยไม่ต้องกรอกระดูกและฟัน (soft tissue impaction) 

ในคนไข้ส่วนน้อย ซีสต์และเนื้องอกเกิดขึ้นรอบฟันกรามซี่สุดท้ายที่คุด ซึ่งต้องผ่าตัดออก ประเมินการเกิดขึ้นของซีสต์รอบฟันคุดนั้นมีหลากหลายตั้งแต่ 0.001% ถึง 11% โดยมีอัตราการเกิดสูงขึ้นในคนไข้สูงวัย โดยเสนอว่าโอกาสที่จะเกิดซีสต์หรือเนื้องอกนั้นเพิ่มขึ้นตามระยะเวลาที่มีฟันคุด มีกรณีฟันคุด 1-2% เท่านั้นที่ส่งผลให้เกิดเนื้อมะเร็ง

ฟันกรามซี่สุดท้ายคุดที่เก่าแก่ที่สุดเท่าที่ทราบเกิดในสตรีชาวยุโรปในสมัยแมกดาลีเนียน (18,000-10,000 ปีก่อนคริสตกาล)

อ้างอิง
-------

1. ↑  "Wisdom Teeth". American Association of Oral and Maxillofacial Surgeons. คลังข้อมูลเก่าเก็บจากแหล่งเดิมเมื่อ 2012-02-20. สืบค้นเมื่อ 2010-09-28.
2. ↑
3. ↑  O. Güven, A. Keskin, Ü. K. Akal. (2000). "The incidence of cysts and tumors around impacted third molars". *Int J Oral Maxillofac Surg*. **29** (2): 131–135. doi:10.1016/S0901-5027(00)80011-9. PMID 10833151.`{{cite journal}}`: CS1 maint: multiple names: authors list (ลิงก์)
4. ↑  *Magdalenian Girl is a woman and, therefore, has oldest recorded case of impacted wisdom teeth. Field Museum scientists conduct reanalysis of famous 15,000-year-old early modern human skeleton*.

คอมมอนส์ มีภาพและสื่อเกี่ยวกับ:  
**ฟันกรามซี่สุดท้าย**
**ไดเรกต์เอกซ์** (DirectX) เป็นไลบรารีที่ช่วยอำนวยความสะดวกให้กับนักเขียนโปรแกรม เพื่อส่งคำสั่งควบคุมการวาดภาพไปยังอุปกรณ์ฮาร์ดแวร์ประมวลผลภาพ ซึ่งได้ถูกใช้อย่างแพร่หลายในการพัฒนาวิดีโอเกมและเกมคอมพิวเตอร์สำหรับไมโครซอฟท์ วินโดวส์ เอกซ์บอกซ์ และ เอกซ์บอกซ์ 360

ส่วนประกอบ
----------

โดยทั่วไปแล้ว ไดเรกต์เอกซ์ ประกอบด้วยส่วนย่อย 5 ส่วน (อาจไม่เหมือนกันเปลี่ยนแปลงไปตามแต่ละเวอร์ชัน) คือ

* **DirectDraw** (DDraw) ส่วนสำหรับการวาดภาพ 2 มิติ
* **Direct3D** (D3D) ส่วนสำหรับการวาดภาพแบบ 3 มิติ แบ่งเป็น 2 ประเภทคือ
	+ **Direct3DRM** (Retained Mode) (D3DRM) ส่วนการวาดภาพ 3 มิติ อย่างง่าย
	+ **Direct3DIM** (Immediate Mode) (D3DIM) ส่วนการวาดภาพ 3 มิติ อย่างยาก
* **DirectInput** (DXInput) ส่วนสำหรับการรับข้อมูลจากผู้ใช้ เช่น keyboard mouse และ joystick
* **DirectSound** (DXSound) ส่วนสำหรับการประมวลผลเสียง และสร้างเสียง
* **DirectPlay** (DXPlay) ส่วนสำหรับการทำงานสำหรับผู้เล่นหลายคนผ่านระบบเครือข่าย

ตัวอย่าง
--------

สร้างสามเหลี่ยมที่มี สีแดง เขียว และ น้ำเงิน

```
// Render a triangle
D3DTLVERTEX v[3];
v[0] = D3DTLVERTEX (D3DVECTOR (160, 50,0) ,1,D3DRGB (1,0,0) ,D3DRGB (0,0,0) ,0,0) ;
v[1] = D3DTLVERTEX (D3DVECTOR (240,200,0) ,1,D3DRGB (0,1,0) ,D3DRGB (0,0,0) ,0,0) ;
v[2] = D3DTLVERTEX (D3DVECTOR ( 80,200,0) ,1,D3DRGB (0,0,1) ,D3DRGB (0,0,0) ,0,0) ;

D3DDevice->BeginScene () ; 
D3DDevice->DrawPrimitive (D3DPT\_TRIANGLELIST, D3DVT\_TLVERTEX, &v, 3, NULL) ; 
D3DDevice->EndScene () ;

```

ไดเรกต์เอกซ์ได้พัฒนามาจนถึง DirectX 10 ซึ่งสามารถใช้งานได้เฉพาะใน วินโดวส์วิสตา รองรับเฉพาะการ์ดจอรุ่นใหม่และสเปคเครื่องระดับสูง ไมโครซอฟยังมีการตรวจสอบลิขสิทธิ์ ให้ดาวน์โหลดได้เฉพาะผู้ใช้ซอฟต์แวร์ลิขสิทธิ์อีกด้วย

DirectX 11
----------

ไดเรกต์เอกซ์ได้เปิดตัว DirectX 11 ซึ่งสามารถใช้งานได้ใน วินโดวส์ 7 ขึ้นไป โดยรองรับการ์ดจอรุ่นใหม่และสเปคเครื่องระดับสูง ไมโครซอฟยังมีการตรวจสอบลิขสิทธิ์ ให้ดาวน์โหลดได้เฉพาะผู้ใช้ซอฟต์แวร์ลิขสิทธิ์อีกด้วย

DirectX 12
----------

ต่อมาในวันที่ 20 มีนาคม 2557 ในงาน GDC 2015 ก็ได้เปิดตัว DirectX 12 โดยเป้าหมายของ DirectX 12 คือ ลดการใช้ทรัพยากรที่ไม่จำเป็น , รีดประสิทธิภาพให้ดีขึ้น (ดีกว่า DirectX 11 ถึงสูงสุด 70%) โดยเริ่มใช้ใน วินโดวส์ 10

ส่วนการ์ดจอที่รองรับ DirectX 12 คือ

- NVIDIA ที่ใช้ชิพสถาปัตยกรรม Fermi , Kepler , Maxwell หรือใหม่กว่านี้

- Intel HD Graphic ที่มาพร้อมกับซีพียู Intel 4th Gen

- AMD ที่ใช้ชิพสถาปัตยกรรม GCN (ตั้งแต่ Radeon HD 7000 เป็นต้นไป)

Project Alky
------------

โปรเจกต์แอลกี้ได้เริ่มขึ้นเมื่อไมโครซอฟเปิดตัว DirectX 10 เพื่อแก้ไขให้ DirectX 10 สามารถใช้ได้กับ วินโดวส์เอกซ์พี, ลินุกซ์ และเครื่องสเปคต่ำ โดยตัวโปรเจกต์เป็นฟรีแวร์ โปรเจกต์แอลกี้พัฒนาโดย Cody Brocious อายุ 19 ปี

ดูเพิ่ม
-------

* เรขภาพคอมพิวเตอร์
* ActiveX
* OpenGL
* เกมคอมพิวเตอร์

แหล่งข้อมูลอื่น
---------------

* หน้าหลักไดเรกต์เอกซ์
* เก็บถาวร 2008-05-13 ที่ เวย์แบ็กแมชชีน
* 
* 
* เก็บถาวร 2008-01-18 ที่ เวย์แบ็กแมชชีน
* Alky Project
* DirectX World เก็บถาวร 2017-02-05 ที่ เวย์แบ็กแมชชีน - DirectX lessons. Learn how to build a graphic engine.
* DirectX เก็บถาวร 2015-04-21 ที่ เวย์แบ็กแมชชีน
**วัดกระจับพินิจ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในแขวงบุคคโล เขตธนบุรี กรุงเทพมหานคร

วัดกระจับพินิจสร้างขึ้นประมาณปี พ.ศ. 2367 ในสมัยรัชกาลที่ 3 ไม่ทราบนามและประวัติผู้สร้าง เดิมชื่อ **วัดใหม่กลางคลอง** เนื่องจากวัดสร้างใหม่ระยะระหว่างกลางคลอง จนปี พ.ศ. 2467 คุณหลวงพินิจวิเทศภัณฑ์กับคุณนายกระจับได้ขอบูรณะซ่อมแซมอาคารเสนาสนะต่าง ๆ ของวัด และได้ขนานนามวัดใหม่ว่า "วัดกระจับพินิจ" ตามนามของผู้บูรณปฏิสังขรณ์วัด

วัดกระจับพินิจได้รับพระราชทานวิสุงคามสีมาเมื่อปี พ.ศ. 2370 ได้ผูกพัทธสีมาราวปี พ.ศ. 2375 วัดได้มีการเปิดสอนพระปริยัติธรรม ตั้งแต่ปี พ.ศ. 2489 นอกจากนี้ยังได้ให้ราชการเปิดโรงเรียนระดับประถมศึกษา สังกัดกรุงเทพมหานครภายในวัดด้วย

ปูชนียวัตถุที่สำคัญได้แก่ พระประธานสมัยสุโขทัย และพระพุทธรูปองค์อื่นได้แก่ พระพุทธรูปปูนปั้น หน้าตัก 2 ศอก 1 องค์ และพระอานนท์เถระหล่อด้วยทองเหลือง หน้าตัก 2 ศอก

อ้างอิง
-------

1. ↑  "รายงานการประเมินตนเองของสถานศึกษา (SAR) ประจำปีงบประมาณ 2559 กศน.เขตธนบุรี" (PDF). p. 13.
2. ↑  "คู่มือข้อมูลท้องถิ่นธนบุรี". p. 25.

คอมมอนส์ มีภาพและสื่อเกี่ยวกับ:  
**วัดกระจับพินิจ**
**ไดออปเตอร์** (อังกฤษ: Dioptre) เป็นหน่วยวัดของกำลังรวมแสง ของเลนส์หรือกระจกโค้ง ซึ่งมีค่าเท่ากับค่าผกผันของทางยาวโฟกัสในหน่วยของเมตร ยกตัวอย่างเช่น ค่ากำลังรวมแสง 2 ไดออปเตอร์ จะให้ทางยาวโฟกัสที่ 1/2 เมตร การใช้งานค่าไดออปเตอร์นี้ถูกนำเสนอโดย นักจักษุวิทยา ชาวฝรั่งเศส เฟอร์ดินาน มาโนเยอร์ ในปี ค.ศ. 1872

สูตรคำนวณหาค่าไดออปเตอร์คือ

D = 1/f (m)

ผลดีที่ได้จากการกำหนดค่ากำลังรวมแสงเป็นหน่วยไดออปเตอร์คือ เมื่อนำเลนส์บางมาวางใกล้กัน สามารถนำค่าไดออปเตอร์ของเลนส์แต่ละตัวมารวมนับเป็น ค่าไดออปเตอร์รวม ยกตัวอย่างเช่น เลนส์บางที่มีกำลังรวมแสง 2 ไดออปเตอร์ วางใกล้กับ เลนส์บางที่มีกำลังรวมแสง 0.5ไดออปเตอร์ ทางยาวโฟกัสของเลนส์ทั้งสอง จะมีค่าใกล้เคียงกับ ทางยาวโฟกัสของเลนส์ที่มีกำลังรวมแสง 2.5 ไดออปเตอร์

ค่าไดออปเตอร์ไม่ได้ถูกบรรจุเป็นค่ามาตรฐานตามระบบ เอสไอเมทริกซ์ซิสเต็ม จึงไม่จัดเป็นชื่ออย่างเป็นทางการตามมาตรฐานระหว่างประเทศ โดยมาตรฐาน อินเตอร์เนชั่นแนลซิสเต็มออฟยูนิต กำหนดค่ากำลังรวมแสงเป็น ค่าผกผันของหน่วยเมตร (m−1) อย่างไรก็ตามมาตรฐานนานาชาติบางระบบเช่น ดีไอเอ็น กำหนดค่า ไดออปทรี่ หรือ ไดออปเทรีย และให้ตัวย่อเป็น ดีพีที

อ้างอิง
-------


* Greivenkamp, John E (2004). *Field Guide to Geometrical Optics*. SPIE Field Guides vol. FG01. Bellingham, Wash: SPIE. ISBN 9780819452948. OCLC 53896720.
* Hecht, Eugene; Alfred, Zając (1987). *Optics* (2nd ed.). Reading, Mass: Addison–Wesley. ISBN 9780201116090. OCLC 13761389.
**วัดเขาทับควาย** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลห้วยโป่ง อำเภอโคกสำโรง จังหวัดลพบุรี มีที่ดินตั้งวัดเนื้อที่ 11 ไร่ 3 งาน 86 ตารางวา

วัดเขาทับควาย เดิมชื่อ **วัดสามัคคีธรรม** ตั้งวัดเมื่อวันที่ 10 เมษายน พ.ศ. 2515 ได้นามตามชื่อบ้าน โดยได้มีการริเริ่มสร้างวัดตั้งแต่ พ.ศ. 2505 แต่เดิมเป็นวัดร้าง ภายหลังมีนางพัน นาคา, นายแถว ป่องศีดา และนายส่ง นาคา ได้นิมนต์พระคำมี มาอยู่จำพรรษาและจัดสร้างกุฏิถวายและดำเนินการขอตั้งวัดให้เป็นการถูกต้องขึ้นใหม่อีกครั้งหนึ่ง วัดได้รับพระราชทานวิสุงคามสีมาเมื่อวันที่ 30 สิงหาคม พ.ศ. 2520 เขตวิสุงคามสีมา กว้าง 20 เมตร ยาว 40 เมตร

พื้นที่ตั้งวัดเป็นที่ราบ อาคารเสนาสนะที่สำคัญ ได้แก่ อุโบสถกว้าง 10 เมตร ยาว 14 เมตร สร้างเมื่อ พ.ศ. 2496 ศาลาการเปรียญกว้าง 14 เมตร ยาว 18 เมตร สร้างเมื่อ พ.ศ. 2515 หอสวดมนต์กว้าง 15 เมตร ยาว 19 เมตร สร้างเมื่อ พ.ศ. 2525 กุฏิสงฆ์จำนวน 4 หลัง วิหารหลวงปู่มี จนฺทโชโต ภายในมีรูปปั้นของท่าน และศาลามีภาพเขียนเกี่ยวกับตำนานท้องถิ่นเรื่อง เขาทับควาย ปูชนียวัตถุที่สำคัญ ได้แก่ พระประธานในอุโบสถ์ ขนาดพระเพลากว้าง 62 นิ้ว พร้อมด้วยพระอัครสาวก รวมถึงมีพระพุทธรูปอื่นอีก จำนวน 4 องค์

อ้างอิง
-------

1. ↑  "วัดเขาทับควาย". สำนักงานพระพุทธศาสนาแห่งชาติ.
2. ↑  "วัดเขาทับควาย". ศูนย์ข้อมูลกลางทางวัฒนธรรม.
**วัดเขาพระ** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลดงละคร อำเภอเมืองนครนายก จังหวัดนครนายก ตั้งอยู่บนเนื้อที่ 9 ไร่

วัดเขาพระเป็นวัดที่ตั้งขึ้นในสมัยธนบุรีต่อรัตนโกสินทร์ตอนต้น ตั้งวัดเมื่อ พ.ศ. 2323 ได้รับพระราชทานวิสุงคามสีมา เมื่อวันที่ 16 ตุลาคม พ.ศ. 2529

วัดมีปูชนียวัตถุที่สำคัญ คือ *พระหลวงพ่อพิชิตมาร* มีตำนานเล่าว่า ชาวเวียงจันทน์ได้อพยพมาอยู่แถบริมเขา ทำอาชีพทำไร่ ล่าสัตว์เป็นชุมชนเกิดขึ้น วันหนึ่งหัวหน้าหมู่บ้านได้เข้าป่าล่าสัตว์แล้วเกิดหลงป่าจึงอธิษฐานต่อสิ่งศักดิ์สิทธิ์ให้พวกตนสามารถหาทางกลับหมู่บ้านได้ ในคืนนั้นหัวหน้าหมู่บ้านฝันเห็นองค์พระมานำทางอยู่เบื้องหน้าจนกลับมาหมู่บ้านแล้วจึงได้สร้างพระหลวงพ่อพิชิตมาร วัดยังปูชนียวัตถุและสิ่งศักดิ์สิทธิ์ ได้แก่ พระสังกัจจายน์บันดาลโชคลาภ พระสิวลีมหาลาภ พระไตรภาคีมหาลาภ พระอุปคุตมหาเถระปราบมาร ปางจกบาตร หยุดตะวัน องค์ขนาดใหญ่ ผู้นับถือนิยมมาทำบุญไหว้พระที่วิหารโชคลาภ เช่าวัตถุมงคลเพื่อเป็นสิริมงคลแก่ตนเอง ด้านนอกมีศาลาโยนเหรียญเสี่ยงทาย

อ้างอิง
-------

1. ↑  "วัดเขาพระ". ศูนย์ข้อมูลกลางทางวัฒนธรรม.
2. ↑  "วัดเขาพระ". สำนักงานพระพุทธศาสนาแห่งชาติ.
3. ↑  "เที่ยววัดเขาพระ ไหว้พระอุปคุตองค์ใหญ่ นครนายก".

ู
**วัดเขารังสามัคคีธรรม** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่บนเนินเขารัง ทางเข้าสี่แยกโรงพยาบาลวชิระภูเก็ต ในตำบลรัษฎา อำเภอเมืองภูเก็ต จังหวัดภูเก็ต เป็นสถานที่ปฏิบัติธรรมที่มีชื่อเสียงอีกแห่งหนึ่ง ปัจจุบันพระครูบรรพตสารธรรม เป็นเจ้าอาวาส

วัดเขารังสามัคคีธรรม เดิมเป็นสำนักสงฆ์ชื่อ **สำนักสงฆ์เขารัง** ได้รับอนุญาตตั้งวัดเมื่อวันที่ 19 พฤศจิกายน พ.ศ. 2547 ได้รับพระราชทานวิสุงคามสีมาเมื่อวันที่ 29 ตุลาคม พ.ศ. 2552 เริ่มก่อสร้างอาคารเพื่อประดิษฐานองค์พระพุทธรูปอยู่บนหลังคา และอีกส่วนที่ตั้งอยู่ติดกันก็คืออุโบสถ ภายในอุโบสถมีภาพจิตรกรรมฝาผนัง มีเรื่องราวเกี่ยวกับพุทธประวัติ

สภาพที่ตั้งวัดตั้งอยู่บนเนินเขา รายล้อมด้วยแมกไม้เขียวชอุ่ม จุดเด่นของวัดคือ พระพุทธรูปสีทองขนาดใหญ่ นอกจากนั้นภายในวัดยังมี *พิพิธภัณฑ์พุทธศิลป 10 แผ่นดิน สมเด็จพุฒาจารย์โต พรหมรังสี* เก็บสะสมรวบรวมพระเครื่องสมเด็จ และวัตถุโบราณหายากเกี่ยวกับสมเด็จพระพุฒาจารย์ (โต พฺรหฺมรํสี) ไว้มากมาย เปิดเมื่อ พ.ศ. 2562

อ้างอิง
-------

1. ↑  "วัดเขารังสามัคคีธรรม".
2. ↑  "เติมบุญเต็มอิ่ม พาทัวร์ 3 วัดดังในภูเก็ต สัมผัสได้ถึงพลังบุญ".
3. ↑  "วัดเขารังสามัคคีธรรม เปิดพิพิธภัณฑ์พุทธศิลป 10 แผ่นดิน สมเด็จพุฒาจารย์โต พรหมรังสี". คลังข้อมูลเก่าเก็บจากแหล่งเดิมเมื่อ 2021-09-09. สืบค้นเมื่อ 2021-09-09.

คอมมอนส์ มีภาพและสื่อเกี่ยวกับ:  
**วัดเขารังสามัคคีธรรม**
**วัดเขาพระอังคาร** เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลเจริญสุข อำเภอเฉลิมพระเกียรติ จังหวัดบุรีรัมย์ ที่ตั้งวัดตั้งอยู่บนยอดเขาพระอังคารซึ่งเป็นภูเขาไฟที่ดับสนิทแล้ว มีความสูงจากระดับน้ำทะเล 320 เมตร

ก่อนที่จะมีการสร้างวัดเขาพระอังคาร มีหลักฐานว่าที่นี่เคยเป็นพุทธสถานมาแต่โบราณ โดยได้พบโบราณวัตถุคือใบเสมาหินบะซอลต์เนื้อละเอียดสมัยทวารวดี ใบเสมาเหล่านี้มีภาพสลักรูปบุคคล สถูป ดอกบัว และธรรมจักร สันนิษฐานว่าสร้างขึ้นในราวพุทธศตวรรษที่ 13-14 ส่วนในประวัติลายแทงธาตุพนมกล่าวว่าเมื่อ พ.ศ. 8 มีการนำพระอังคารธาตุ (เถ้ากระดูก) ของพระพุทธเจ้ามาประดิษฐานที่เขาลูกนี้ จนเมื่อ พ.ศ. 2520 พระอาจารย์ปัญญา วุฒิโธ จึงได้มาสร้างวัดบนยอดเขา และนำพระอังคารธาตุขึ้นบรรจุในสถูปบนยอดของอุโบสถที่สร้างขึ้นโดยนำศิลปะสมัยต่าง ๆ มาผสมผสานกันภายในบริเวณวัด ตั้งเป็นวัดเมื่อวันที่ 26 พฤษภาคม พ.ศ. 2529 ได้รับพระราชทานวิสุงคามสีมาเมื่อวันที่ 16 ตุลาคม พ.ศ. 2529

พระปรางค์มียอดเจดีย์ 3 องค์บนฐานเดียวกัน มีพระพุทธรูปประดิษฐานอยู่ตามมุมและซุ้มทิศต่าง ๆ ภายในอุโบสถมีภาพจิตรกรรมฝาผนังเรื่องราวพุทธชาดกที่มีตัวอักษรบรรยายเรื่องราวเป็นภาษาอังกฤษ บริเวณรอบอุโบสถมีพระพุทธรูปปางมารวิชัยจำนวน 108 องค์ ตั้งเรียงรายล้อมรอบอุโบสถไว้ มีใบเสมาหินทรายและธรรมจักรสมัยทวารวดี 8 คู่ ตั้งไว้รอบโบสถ์ ในวิหารหลังหนึ่งด้านข้างอุโบสถประดิษฐานพระคันธารราษฎร์และรอยพระพุทธบาทจำลอง ลานสนามกลางแจ้งหน้าวัดมีพระพุทธรูปปางไสยาสน์ (พระพุทธรูปนอน) ขนาดใหญ่

อ้างอิง
-------

1. ↑  "วัดเขาพระอังคาร". สำนักงานพระพุทธศาสนาแห่งชาติ.
2. ↑  "วัดเขาอังคาร". การท่องเที่ยวแห่งประเทศไทย (ททท.).
3. ↑  ""วัดเขาพระอังคาร" ไหว้พระชมวัดโบราณพันปีที่บุรีรัมย์". ผู้จัดการออนไลน์.
**วัดเขาถ้ำม้าร้อง** เป็นวัดราษฎร์สังกัดคณะสงฆ์มหานิกาย ตั้งอยู่ในตำบลพงศ์ประศาสน์ อำเภอบางสะพาน จังหวัดประจวบคีรีขันธ์

วัดเขาถ้ำม้าร้องเป็นที่พักสงฆ์มาแต่นานตั้งแต่พระสงฆ์ชาวศรีลังกาและชาวอินเดียได้เดินทางเข้ามาเผยแผ่พุทธศาสนาในประเทศไทยและประเทศพม่า ใช้เป็นที่พักพิง ต่อมาในรัชสมัยพระบาทสมเด็จพระนั่งเกล้าเจ้าอยู่หัว เจ้าพระยาบดินทรเดชา (สิงห์ สิงหเสนี) ได้ออกปราบพวกโจรตามหัวเมืองต่าง ๆ ระหว่าง พ.ศ. 2385– 2387 เจ้าพระยาบดินทร์เดชาได้นำทัพมาพักที่หนองหัดไทย ปรากฏว่าม้าของท่านเจ้าพระยาบดินทร์เดชาได้หายไปแต่หาไม่พบ ได้ยินแต่เสียงม้าร้อง จึงเรียกภูเขานี้ว่า *เขาถ้ำม้าร้อง* วัดเขาถ้ำม้าร้องตั้งวัดเมื่อ พ.ศ. 2482 ได้รับพระราชทานวิสุงคามสีมาเมื่อ พ.ศ. 2501

ภายในวัดมีถ้ำอยู่หลายคูหา แต่ละห้องมีความงดงามด้วยหินงอกหินย้อย โดยเฉพาะมีหินที่มีรูปร่างลักษณะคล้ายหัวม้า มีบ่อน้ำทิพย์ซึ่งเป็นแหล่งน้ำศักดิ์สิทธิ์ที่ถูกนำไปใช้ในงานพิธีสำคัญต่าง ๆ ในถ้ำมีพระพุทธรูปปางสมาธิเรียงรายตลอดแนวและพระพุทธรูปปางไสยาสน์

อ้างอิง
-------

1. ↑  "วัดเขาถ้ำม้าร้อง". กระทรวงการท่องเที่ยวและกีฬา.
2. ↑  "วัดเขาถ้ำม้าร้อง". สำนักงานพระพุทธศาสนาแห่งชาติ.
3. ↑  "วัดเขาถ้ำม้าร้อง อ.บางสะพาน ประจวบคีรีขันธ์". ทัวร์วัดไทย.
4. ↑  "แห่เที่ยววัดเขาถ้ำม้าร้อง แลนด์มาร์คใหม่บางสะพาน ชมแหล่งน้ำศักดิ์สิทธิ์ในถ้ำน้ำทิพย์". มติชน.
**ดาร์เรน เอลส์** (อังกฤษ: Darren Eales; เกิด 6 สิงหาคม ค.ศ. 1972) เป็นผู้บริหารกีฬาชาวอังกฤษ ซึ่งปัจจุบันดำรงตำแหน่งประธานเจ้าหน้าที่บริหารของนิวคาสเซิลยูไนเต็ด

ก่อนหน้านี้เขาเป็นนักฟุตบอลที่เล่นทั้งระดับวิทยาลัยและระดับอาชีพในสหรัฐอเมริกา เขาเป็น 11 ผู้เล่นตัวจริงของออลอเมริกัน ใน ค.ศ. 1994 ในตำแหน่งกองหน้า และได้รับเคมบริดจ์บลู ใน ค.ศ. 1998 ในเดือนกรกฎาคม ค.ศ. 2010 เขาได้รับการแต่งตั้งเป็นผู้อำนวยการฝ่ายบริหารฟุตบอลของทอตนัมฮอตสเปอร์ ใน ค.ศ. 2014 เขาดำรงตำแหน่งประธานเจ้าหน้าที่บริหารของสโมสรฟุตบอลแอตแลนตายูไนเต็ดในเมเจอร์ลีกซอกเกอร์

ชีวิตในวัยเด็ก
--------------

เอลส์เติบโตในเคมบริดจ์ ประเทศอังกฤษ เมื่อเขาใกล้จะจบการศึกษาระดับมัธยมศึกษา เขาต้องเผชิญกับการตัดสินใจว่าจะเข้าเรียนในมหาวิทยาลัยหรือไม่ก็มุ่งสู่อาชีพนักฟุตบอล เมื่อแมวมองของมหาวิทยาลัยในอเมริกาทาบทามโดยเสนอโอกาสให้เขาเล่นและเข้าเรียนในมหาวิทยาลัย เขาจึงตัดสินใจย้ายไปอยู่ที่สหรัฐอเมริกา

การศึกษาและฟุตบอลระดับมหาวิทยาลัย
---------------------------------

เอลส์เข้าศึกษาที่มหาวิทยาลัยบราวน์ซึ่งเป็นสมาชิกของไอวีลีกโดยเล่นในทีมฟุตบอลระดับ NCAA Division 1 ของมหาวิทยาลัยตั้งแต่ ค.ศ. 1991 ถึง 1994

อ้างอิง
-------

1. ↑  Club Announcement Tottenham Hotspur, 1 July 2010
2. ↑  NCAA Division I Breakout Coaches and Student-Athletes in the Year 2000 เก็บถาวร 2006-10-29 ที่ เวย์แบ็กแมชชีน National Association of Collegiate Directors of Athletics, 20 June 1995
วัดเขานางทอง(ถ้ำนางทอง)
**โบราณสถานวัดเขานางทอง** เป็นส่วนหนึ่งของ เมืองโบราณบางพาน สันนิษฐานว่าส่วนใหญ่สร้างขึ้นในสมัยสมเด็จพระมหาธรรมราชาลิไท การวางผังของโบราณสถานวางตามแนวยาวเขา มีบันไดทางขึ้นทางทิศตะวันออกเฉียงเหนือ ด้านบนสูงสุดเป็นเจดีย์ใหญ่ทรงดอกบัวตูมหรือพุ่มข้าวบิณฑ์ฐานเจดีย์ กว้าง 12 เมตร ก่อด้วยอิฐปนแลง ส่วนบนเป็นศิลาแลง ถัดมาเป็นเจดีย์รายเล็ก 3 องค์ กว้าง 2 เมตร เท่ากันทุกองค์ และยังมีวิหาร 4 ตอน ตอนแรก ยาว 13 เมตร กว้าง 5 เมตร ตอนที่สองกว้าง 10 เมตร ยาว 21 เมตร ส่วนด้านท้ายสุดคล้ายที่ตั้งบุษบก เป็นที่ ประดิษฐานรอยพระพุทธบาท ปัจจุบันได้นำไปเก็บไว้ที่พิพิธภัณฑสถานแห่งชาติ กรุงเทพมหานคร รอยพระพุทธบาทแห่งนี้ พระบาทสมเด็จพระมงกุฎเกล้าเจ้าอยู่หัวเมื่อครั้งยังทรงเป็นสมเด็จพระบรมโอรสาธิราช เจ้าฟ้ามหาวชิราวุธ มกุฎราชกุมาร ได้ทรงกล่าวถึงไว้ในหนังสือ เที่ยวเมืองพระร่วง เมื่อต้นปี พ.ศ. 2450 จากจารึกฐานพระอิศวรสำริดเมืองกำแพงเพชรระบุว่าเคยมี **ท่อปู่พระยาร่วง** ซึ่งเคยส่งน้ำจากเมืองกำแพงเพชรไปเมืองบางพานแห่งนี้เพื่อการเกษตรกรรมต่อมาได้ตื้นเขิน เมืองบางพานจึงร้างไปในราว พ.ศ. 2100

ลักษณะโบราณสถานบนเขานางทองลาดเอียงจากด้านทิศใต้ไปทางทิศเหนือเล็กน้อย แผนผังของโบราณสถานเป็นรูปสี่เหลี่ยมผืนผ้าวางตัวตามแนวแกนทิศเหนือ-ใต้ หันหน้าไปทางทิศเหนือประกอบด้วยเจดีย์ ประธานก่อด้วยศิลาแลง ซึ่งตั้งอยู่ทางด้านทิศใต้ของยอดเขาในบริเวณ พื้นที่สูงที่สุดถัดไปทางด้านหน้า หรือทิศเหนือมี เจดีย์ราย และร่องรอยของโบราณสถานขนาดเล็ก ถัดไปเป็นวิหารโถง และบ่อน้ำเล็ก ๆ บนยอดเขา ไม่ปรากฏร่องรอยกำแพงวัด ปัจจุบันวัดไม่มีพระสงฆ์จำพรรษาอยู่

โบราณสถานวัดเขานางทองขึ้นทะเบียนเป็น โบราณสถานเมื่อวันที่ 8 มีนาคม พ.ศ. 2478 มีพื้นที่ทั้งสิ้นรวม 175ไร่ 1งาน 25ตารางวา

พิกัดแผนที่
-----------

* แผนที่และภาพถ่ายทางอากาศของ วัดเขานางทอง
	+ ภาพถ่ายดาวเทียมจากวิกิแมเปีย หรือกูเกิลแมปส์
	+ แผนที่จากลองดูแมป หรือเฮียวีโก
	+ ภาพถ่ายทางอากาศจากเทอร์ราเซิร์ฟเวอร์

พิกัดภูมิศาสตร์: 16°35′35″N 99°35′55″E﻿ / ﻿16.5931869°N 99.5985482°E﻿ / 16.5931869; 99.5985482

อ้างอิง
-------

1. ↑  จารึกนครชุม พ.ศ. 1900
2. ↑  ตามประกาศในราชกิจจานุเบกษา เล่มที่ 52 ตอนที่ 75
3. ↑  ประกาศกรมศิลปากร วันที่ 18 กันยายน พ.ศ. 2543 เรื่อง กำหนดเขตที่ดินโบราณสถาน วัดเขานางทอง (ถ้ำนางทอง)
ฟ้าโปร่ง และแดดแรง เป็นลักษณะเด่นของสภาพอากาศในฤดูแล้ง

|  |
| --- |
| ส่วนหนึ่งของชุดธรรมชาติ |
| สภาพอากาศ |
|  |
| ฤดูกาลในเขตอบอุ่น
* ฤดูใบไม้ผลิ
* ฤดูร้อน
* ฤดูใบไม้ร่วง
* ฤดูหนาว
 |
| ฤดูกาลในเขตร้อน
* ฤดูแล้ง
* ฤดูฝน
 |
| พายุ
* พายุฟ้าคะนอง
* ฟ้าแลบ
* ทอร์นาโด
* นาคเล่นน้ำ
* พายุหมุนเขตร้อน
* พายุหมุนนอกเขตร้อน
* พายุน้ำแข็ง
* พายุฝุ่น
* พายุไฟ
* พายุฤดูหนาว
* พายุลูกเห็บ
* พายุหิมะ
 |
| หยาดน้ำฟ้า
* ฝนละออง
* ฝน
* หิมะ
* ลูกปรายหิมะ
* ลูกเห็บ
* หมอก
* เมฆ
 |
| หัวข้อ
* การพยากรณ์อากาศ
* มลพิษทางอากาศ
* ภูมิอากาศ
* อุตุนิยมวิทยา
* คลื่นความร้อน
* คลื่นความเย็น
 |
| * ด
* ค
* ก
 |

**ฤดูแล้ง** เป็นฤดูในเขตร้อน เป็นช่วงที่มีอากาศแห้งและมีฝนตกน้อย โดยฤดูแล้งนั้น เป็นนิยามที่มักใช้ในเขตร้อน โดยมักกินเวลาตั้งแต่เดือนตุลาคมจนถึงประมาณเดือนมีนาคม ในช่วงต้นของฤดูแล้ง ปริมาณหยาดน้ำฟ้าโดยรวมจะลดลงเป็นอย่างมากและแทบจะไม่มีหยาดน้ำฟ้าเลยในช่วงกลางฤดูแล้งจนกว่าจะถึงช่วงต้นฤดูฝนอีกครั้ง ในระหว่างที่อยู่ในช่วงฤดูแล้ง สภาพอากาศที่เห็นได้ชัดคือ จะลักษณะฟ้าโปร่ง แดดแรง ความชื้นต่ำ มีปริมาณหยาดน้ำฟ้าเฉลี่ยน้อยกว่า 60 มิลลิเมตร ส่วนอุณหภูมินั้น ขึ้นอยู่กับละติจูดและทิศทางของลมประจำฤดูที่พัดเข้ามาในเขตนั้นๆ จากลักษณะเด่นของฤดูแล้งดังที่กล่าวมานั้น ทำให้ช่วงฤดูแล้งมักมีปัญหาด้านน้ำสำหรับอุปโภคบริโภค และกระทบกับการเกษตร เนื่องจากการระเหยของน้ำอย่างต่อเนื่องโดยไม่มีหยาดน้ำฟ้าใหม่เข้ามาทดแทน หรือมีมาทดแทนน้อย

จากผลของลักษณะภูมิอากาศดังกล่าว ทำให้พืชที่มีอยู่ในเขตนี้ มักมีการปรับตัวโดยการทิ้งใบในช่วงฤดูแล้งและมักมีเปลือกหุ้มลำต้นที่หนา เพื่อลดการคายน้ำ หรือมักเป็นพืชตระกูลหญ้าที่มักตายไปในช่วงฤดูแล้ง แต่มีการผลิตเมล็ดก่อนก่อนถึงฤดูแล้ง ทำให้เมื่อเริ่มมีหยาดน้ำฟ้าเพิ่มมากขึ้น จึงสามารถงอกลูกหลานชุดใหม่ออกมาได้

อ้างอิง
-------

1. ↑  M. C. Peel. "Updated world map of the K ̈oppen-Geiger climate classification" (PDF). Hydrology and Earth System Sciences. สืบค้นเมื่อ 8 มิถุนายน 2563. `{{cite web}}`: ตรวจสอบค่าวันที่ใน: `|accessdate=` (help)
2. ↑  "ฤดูแล้ง 63 ทุกภาคส่วนต้องตรียมการรับมือ". สยามรัฐ. สืบค้นเมื่อ 8 มิถุนายน 2563. `{{cite web}}`: ตรวจสอบค่าวันที่ใน: `|accessdate=` (help)
3. ↑  "ประเภทของป่าไม้". กรมอุทยานแห่งชาติ สัตว์ป่า และพันธุ์พืช. สืบค้นเมื่อ 8 มิถุนายน 2563. `{{cite web}}`: ตรวจสอบค่าวันที่ใน: `|accessdate=` (help)

| * ด
* ค
* ก
ฤดู |
| --- |
| ฤดูในเขตอบอุ่น | ฤดูใบไม้ผลิ · ฤดูร้อน · ฤดูใบไม้ร่วง · ฤดูหนาว |
| ฤดูในเขตร้อน | ฤดูแล้ง · ฤดูฝน |
| ฤดูเฉพาะ | ฤดูหมอก · ฤดูเฮอริเคน · ฤดูมรสุม |
**นรกขุม 19 เกมสั่งตาย** (อังกฤษ: Naraka 19, จีน: 地獄第19層) ภาพยนตร์สยองขวัญแฟนตาซีสัญชาติฮ่องกงในปี ค.ศ. 2007

เรื่องย่อ
---------

ในงานส่งท้ายปีเก่าต้อนรับปีใหม่ของปี ค.ศ. 1997 มีนักศึกษาชายคนหนึ่งฆ่าตัวตายในห้องพักของตนเอง

ฤดูร้อนปี ค.ศ. 2007 นักศึกษาสาวกลุ่มหนึ่ง เพิ่งย้ายเข้ามาอยู่ในหอพักของมหาวิทยาลัย ประกอบด้วย เรน, อีวา, แมนดี้ และ เวนดี้ ต่อมา อีวาได้ฆ่าตัวตายอย่างลึกลับที่หน้าตึกร้างแห่งหนึ่ง ที่เรียกว่า "ตึกผี" เรน เป็นคนสุดท้ายที่ได้เจอเธอ และได้ถ่ายรูปเธอด้วยโทรศัพท์มือถือเป็นรูปสุดท้าย หมอเหยิน จิตแพทย์ขาพิการประจำมหาวิทยาลัย เป็นผู้ให้คำปรึกษาแก่นักศึกษากลุ่มนี้ โดยมี ไวโอเล็ต เป็นผู้ช่วย เรนได้พบกับ สารวัตรยิป นายตำรวจที่รู้จักเธอมาก่อน ที่มาเพื่อสืบการตายของอีวา เรนได้รู้ว่าการฆ่าตัวตายของอีวาเป็นการเล่นเกมอย่างหนึ่ง คือ การฝ่านรกขุมต่าง ๆ ซึ่งไวโอเล็ตเป็นผู้สร้างขึ้นมา โดยติดต่อผ่านเอสเอ็มเอสทางโทรศัพท์มือถือ นรกในเกมนี้มีทั้งหมด 19 ขุม โดยที่ขุมแรกถึงขุมที่ 9 เป็นขุมที่ผ่านได้ง่าย ๆ เพียงเอาชนะความกลัวฝังใจในอดีต แต่หลังจากนั้นถึงขุมที่ 18 จะผ่านได้ยาก และขุมที่ 19 เป็นขุมที่ไม่มีในความเชื่อ และไม่มีใครรู้ว่ามันจะมีสภาพเป็นอย่างไร ขณะเดียวกัน แมนดี้ก็เล่นเกมนี้ด้วยสภาพจิตใจที่หวาดผวา เรนพยายามห้ามเธอ แต่ก็ไม่เป็นผล

ไวโอเล็ตได้เล่นเกมนี้พร้อมเธอและก็จมน้ำตาย เรนได้พบกับ อาเกา นักศึกษาศิลปะหนุ่มที่ดูเหมือนว่าจะเป็นผู้ให้กำลังใจเธอและแนะนำเธอให้ผ่านแต่ละขุมไปให้ได้ เรนและสารวัตรยิปมารู้ทีหลังว่า อาเกา นั้นไม่มีตัวตนเพียงแต่เป็นภาพหลอนของนักศึกษาที่ฆ่าตัวตายเมื่อ 10 ปีก่อน โดยที่หมอเหยินเป็นผู้วางแผนทั้งหมด

นักแสดง
-------

* เรน...อาเจียว
* หมอเหยิน...ถัน เหย้าเหวิน
* สารวัตรยิป...ช้วน ตัม
* แมนดี้...บอนนี่ เสียน
* ไวโอเล็ต...วินซี่ ชาน
* อีวา...หลี ม่านหยิม
* แวนดี้...อาซา
* อาเกา...โจนส์ ซู
* บรรณารักษ์ห้องสมุด...หมี เซียะ

เบื้องหลัง
----------

สร้างมาจากนวนิยายสยองขวัญวัยรุ่นในชื่อเดียวกัน ที่เป็นที่นิยมอย่างยิ่ง โดยสามารถทำยอดขายกว่า 2 ล้านเล่มในจีน ที่เขียนโดย ชอย ซุน เข้าฉายในเดือนกันยายน ค.ศ. 2007 โดยมี อาเจียว นักร้องสาววัยรุ่นแห่งวงทวินส์มารับบทนำ และมี อาซา คู่ดูโอมารับประกอบในเรื่องพร้อมด้วยนักแสดงวัยรุ่นของฮ่องกงและรุ่นใหญ่มากมาย โดยที่คำว่า "Naraka" ก็คือ นรก ในภาษาสันสกฤตที่มีความเชื่อว่ามีทั้งหมด 18 ขุม

แต่ในประเทศไทย มิได้เข้าฉายในโรงภาพยนตร์ทั่วไป แต่มีจำหน่ายในรูปแบบวีซีดีและดีวีดี

อ้างอิง
-------

1. ↑  *Naraka 19*
2. ↑  "2 หนังใหม่ฉายเดี่ยวของ 2 สาววง Twin". คลังข้อมูลเก่าเก็บจากแหล่งเดิมเมื่อ 2016-03-04. สืบค้นเมื่อ 2011-08-17.

แหล่งข้อมูลอื่น
---------------

* จาก IMDb
**วงศ์กระจง** (อังกฤษ: Chevrotain, Mouse-deer, Napu; อีสาน: ไก้) เป็นวงศ์ของสัตว์เลี้ยงลูกด้วยนมขนาดเล็กวงศ์หนึ่ง ในอันดับสัตว์กีบคู่ (Artiodactyla) ใช้ชื่อวิทยาศาสตร์ว่า Tragulidae 

กระจงถือเป็นสัตว์เคี้ยวเอื้อง มีรูปร่างลักษณะทั่วไปคล้ายกับกวาง (Cervidae) มีกระเพาะอาหารแบ่งออกเป็น 4 ส่วน มีการหมักอาหารที่กระเพาะอาหาร แต่กระเพาะห้องที่สามจะลดขนาดลง เหลือไว้เพียงร่องรอยเท่านั้น มีส่วนหัวค่อนข้างเล็ก ไม่มีเขา จะงอยหน้าแหลมและแคบ จมูกไม่มีขน ไม่มีทั้งต่อมที่ใบหน้าและต่อมกับ ขายาวเรียวและเล็ก ตัวผู้ที่โตเต็มวัยมีเขี้ยวงอกจากขากรรไกรบนยาวยื่นออกมาใช้สำหรับป้องกันตัว ส่วนตัวเมียมีเขี้ยวเหมือนกับตัวผู้ แต่มีขนาดเล็กมาก ไม่มีเขาทั้งตัวผู้และตัวเมีย มีระยะเวลาตั้งท้องนานราว 120–180 วัน ตัวเมียสามารถกลับมาเป็นสัดได้ ใน 7 วันหลังจากออกลูก ออกลูกโดยปกติครั้งละ 1 ตัว

ถือได้ว่าเป็นสัตว์กีบที่มีขนาดเล็กที่สุดในโลก ด้วยว่ามีขนาดพอ ๆ กับกระต่ายตัวหนึ่งเท่านั้นเอง พบกระจายพันธุ์ในทวีปแอฟริกาและเอเชีย ในอนุทวีปอินเดีย และเอเชียอาคเนย์

แบ่งออกได้เป็น 3 สกุล 10 ชนิด และสูญพันธุ์ไปแล้วอีก 6 สกุล (ดูในตาราง)

สำหรับในประเทศไทย พบ 2 ชนิด คือ กระจงควาย หรือ กระจงใหญ่ (*Tragulus napu*) และกระจงเล็ก หรือ กระจงหนู (*T. kanchil*) ซึ่งถือได้เป็นสัตว์กีบที่มีขนาดเล็กที่สุดในโลกด้วย

อ้างอิง
-------

1. ↑  [Farooq, U. Khan, M.A. Akhtar, M. and Khan, A.M. 2008. Lower dentition of Dorcatherium majus (Tragulidae, Mammalia) in the Lower and Middle Siwaliks (Miocene) of Pakistan. Tur. J. Zool. 32: 91-98.  เก็บถาวร 2011-09-28 ที่ เวย์แบ็กแมชชีน]
2. ↑  Michael et al. 2004. *Grzimek’s Animal Life Encyclopedia* 2nd ed. V. 16 : MammalsV
3. ↑  จาก itis.gov (อังกฤษ)
4. ↑  "กระจงเล็ก". คลังข้อมูลเก่าเก็บจากแหล่งเดิมเมื่อ 2012-06-18. สืบค้นเมื่อ 2012-03-27.

แหล่งข้อมูลอื่น
---------------


วิกิสปีชีส์มีข้อมูลภาษาอังกฤษเกี่ยวกับ ***Tragulidae***
วงปี่พาทย์นางหงส์เครื่องคู่
**วงปี่พาทย์นางหงส์** คือวงปี่พาทย์ชนิดหนึ่งที่นำเอาวงปี่พาทย์ไม้แข็งมาประสมกับวงบัวลอย โดยเปลี่ยนแปลงรูปแบบดังนี้

* ใช้กลองมลายูมาตีแทนตะโพนและกลองทัด (บางที่ก็ใช้กลองทัดแทนกลองมลายู)
* ใช้ปี่ชวามาเป่าแทนปี่ใน
* เอาฆ้องเหม่งออก เพราะมีฉิ่งเป็นตัวควบคุมจังหวะแล้ว

เหตุที่ใช้ชื่อวงปี่พาทย์นี้ว่าวงปี่พาทย์นางหงส์ก็เนื่องจากเรียกตามชื่อเพลงที่เล่นคือเพลงเรื่องนางหงส์ โดยจะใช้เล่นเฉพาะงานอวมงคลเท่านั้น ปัจจุบันไม่ค่อยเป็นที่นิยม เพราะได้หันมานิยมวงปี่พาทย์มอญแทน

วงปี่พาทย์นางหงส์ เดิมเป็นวงที่ใช้บรรเลงในงานศพของสามัญชน ต่อมาได้นำมาบรรเลงในงานสวดพระอภิธรรมศพเจ้านาย และใช้ในตอนถวายพระเพลิงพระบรมศพ พระศพ เมื่อครั้งงานพระบรมศพของสมเด็จพระศรีนครินทรา บรมราชชนนี สมเด็จพระเทพรัตนราชสุดาฯ สยามบรมราชกุมารี มีพระประสงค์ให้นำวงปี่พาทย์นางหงส์ ของกรมศิลปากรมาประโคมย่ำยาม ต่อจากวงประโคมของงานเครื่องสูง สำนักพระราชวัง จึงนับเป็นครั้งแรกที่ได้นำวงปี่พาทย์นางหงส์มาใช้ในงานพระบรมศพด้วย

เพลงชุดนางหงส์
--------------

เพลงที่บรรเลง เรียกว่า "เพลงชุดนางหงส์" ประกอบด้วยเพลง

* เพลงนางหงส์ (หรือเพลงพราหมณ์เก็บหัวแหวน)
* เพลงสาวสอดแหวน
* เพลงแสนสุดสวาท
* เพลงแมลงปอ
* เพลงแมลงวันทอง

วงปี่พาทย์นางหงส์ สำนักการสังคีต กรมศิลปากร
-------------------------------------------

ดุริยางคศิลปินกลุ่มดุริยางค์ไทยสำนักการสังคีต กรมศิลปากร ผู้บรรเลงวงปี่พาทย์นางหงส์ (วงประโคมย่ำยาม) ในการพระศพ สมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์

ข้อมูลเพิ่มเติม
---------------

การบรรเลงดนตรีไทยในงานพระศพ  เก็บถาวร 2008-07-19 ที่ เวย์แบ็กแมชชีน

| * ด
* ค
* ก
วงดนตรีไทย |
| --- |
| วงปี่พาทย์ | 
* วงปี่พาทย์ชาตรี
* วงปี่พาทย์ไม้แข็ง
	+ วงปี่พาทย์ไม้แข็งเครื่องห้า
	+ วงปี่พาทย์ไม้แข็งเครื่องคู่
	+ วงปี่พาทย์ไม้แข็งเครื่องใหญ่
* วงปี่พาทย์เสภา
* วงปี่พาทย์ไม้นวม
* วงปี่พาทย์มอญ
	+ วงปี่พาทย์มอญเครื่องห้า
	+ วงปี่พาทย์มอญเครื่องคู่
	+ วงปี่พาทย์มอญเครื่องใหญ่
* วงปี่พาทย์นางหงส์
* วงปี่พาทย์ดึกดำบรรพ์

 |
| วงเครื่องสาย | 
* วงเครื่องสายวงเล็ก
	+ วงเครื่องสายเครื่องเดี่ยว
* วงเครื่องสายเครื่องคู่
* วงเครื่องสายประสม
* วงเครื่องสายปี่ชวา

 |
| วงมโหรี | 
* วงมโหรีเครื่องสาม
* วงมโหรีเครื่องสี่
* วงมโหรีเครื่องหก
* วงมโหรีเครื่องแปด
* วงมโหรีวงเล็ก
* วงมโหรีเครื่องคู่
* วงมโหรีเครื่องใหญ่

 |
| อื่น ๆ | 
* วงบัวลอย
* วงขับไม้
* วงเครื่องสูง
* วงปี่ชวากลองแขก
* วงกันตรึม

 |
อดอล์ฟ ฮิตเลอร์ (ขวา) ผู้เผด็จการเยอรมนี และเบนิโต มุสโสลินี (ซ้าย) ผู้เผด็จการอิตาลี
**ผู้เผด็จการ** (อังกฤษ: dictator) เป็นผู้ปกครอง (คือ สมบูรณาญาสิทธิราชย์หรืออัตตาธิปไตย) ที่มีอำนาจเบ็ดเสร็จแต่เพียงผู้เดียว (ซึ่งอาจรวมถึงการควบคุมทางทหารหรือสินบน แต่ไม่จำเป็นเสมอไป) แต่ไม่ถูกจำกัดอยู่เฉพาะในวงศาคณาญาติ อย่างสมบูรณาญาสิทธิราชย์ เมื่อรัฐอื่นเรียกประมุขแห่งรัฐใดรัฐหนึ่งว่า ผู้เผด็จการ รัฐนั้นจะถูกเรียกว่า เผด็จการ คำนี้กำเนิดขึ้นเป็นตำแหน่งของฝ่ายปกครองในโรมโบราณที่ถูกแต่งตั้งโดยวุฒิสภา เพื่อปกครองสาธารณรัฐในยามฉุกเฉิน (ดูเพิ่มที่ ผู้เผด็จการโรมัน)

โดยทั่วไป การใช้คำว่า "ผู้เผด็จการ" สมัยใหม่มักใช้อธิบายผู้นำที่ถือ และ/หรือ ละเมิดอำนาจจากบุคคลเกินธรรมดา โดยเฉพาะอย่างยิ่ง อำนาจที่จะออกกฎหมายโดยไม่มีการจำกัดจากสภานิติบัญญัติ เผด็จการมักเข้าลักษณะดังต่อไปนี้ การเลื่อนการเลือกตั้งและยกเลิกเสรีภาพพลเมือง การประกาศสถานการณ์ฉุกเฉิน การปกครองโดยกฤษฎีกา การปราบปรามคู่แข่งทางการเมืองโดยไม่อาศัยกระบวนการนิติธรรม รวมทั้งรัฐพรรคการเมืองเดียวและลัทธิบูชาบุคคล ผู้นำทั้งหลายที่เถลิงอำนาจในหลากหลายระบอบ เช่น เผด็จการทหาร รัฐพรรคการเมืองเดียว และรัฐบาลพลเรือนที่อยู่ภายใต้การปกครองส่วนตัว ถูกเรียกว่าเป็น ผู้เผด็จการ ทั้งนี้ พวกเขาอาจมีมุมมองทางการเมืองเป็นฝ่ายซ้ายหรือฝ่ายขวา หรืออาจเป็นกลางทางการเมืองก็ได้

ดูเพิ่ม
-------

* สถานการณ์ฉุกเฉิน

อ้างอิง
-------

1. ↑  
"dictator - Definitions from Dictionary.com". reference.com. สืบค้นเมื่อ 2008-08-01.
2. ↑  
"dictator - Definition from the Merriam-Webster Online Dictionary". www.merriam-webster.com. สืบค้นเมื่อ 2008-08-01.

แหล่งข้อมูลอื่น
---------------

* Current Dictators of the World
* WorldStatesmen
**กบมะเขือเทศมาดากัสการ์** หรือ **อึ่งมะเขือเทศมาดากัสการ์** (อังกฤษ: Madagascar tomato frog; ชื่อวิทยาศาสตร์: *Dyscophus antongilii*) สัตว์ครึ่งบกครึ่งน้ำ ในอันดับกบชนิดหนึ่ง ในวงศ์อึ่งอ่าง (Microhylidae)

มีผิวหนังเรียบลื่นเป็นมัน สีแดงเข้มเหมือนมะเขือเทศ จึงเป็นที่มาของชื่อสามัญ มีรอยย่นสีดำที่ตาและมีดวงตาสีเขียว ปากแคบ มีสันนูนเป็นรอยย่นขึ้นมาบนปาก ใต้ท้องสีเหลือง ช่องคอเป็นสีดำ ลำตัวอ้วนสั้น

ขนาดเมื่อโตเต็มที่ตัวผู้จะมีสีส้มยาวประมาณ 2.5 นิ้ว หนัก 40 กรัม ขณะที่ตัวเมียจะมีสีแดง และมีขนาดใหญ่กว่า คือ ยาว 4 นิ้ว หนัก 227 กรัม เมื่อยังเป็นวัยอ่อนสีสันจะยังไม่ฉูดฉาดเหมือนตัวเต็มวัย

กระจายพันธุ์อยู่ในแหล่งน้ำจืดบนเกาะมาดากัสการ์ ทางแอฟริกาตะวันออก ว่ายน้ำได้ไม่เก่ง แต่กินอาหารไม่เลือก ได้แก่ แมลงขนาดใหญ่, ตัวอ่อนของสัตว์ชนิดต่าง ๆ เช่นหนอน, จิ้งหรีด, หนอนผึ้ง ตลอดจนสัตว์ไม่มีกระดูกสันหลังทั้งในน้ำและบนบก

กบมะเขือเทศมาดากัสการ์มีพิษที่รุนแรงบนผิวหนัง เมื่อตกใจหรือเครียด จะปล่อยสารเคมีสีขาวขุ่นเหมือนกาวเพื่อใช้ในการป้องกันตัว ซึ่งสารนี้สามารถเกาะติดกับลำตัวของศัตรูที่มาคุกคามได้นานถึง 2 วัน แม้แต่ขนาดงูพิษยังไม่อาจจะกินได้

ขยายพันธุ์ในช่วงฤดูฝน ตัวผู้จะส่งเสียงเรียกตัวเมีย ภายหลังการผสมพันธุ์แล้ว ตัวเมียจะนำไข่ซึ่งมีทั้งสีขาวและสีดำ ประมาณ 1,000-1,500 ฟอง ปล่อยลงสู่ผิวน้ำ ไข่จะฟักเป็นลูกอ๊อดในเวลา 2 วัน ใช้เวลาพัฒนาเหมือนตัวเต็มวัย 1 ปี และมีอายุขัยโดยเฉลี่ย 10 ปี

กบมะเขือเทศมาดากัสการ์ นิยมเลี้ยงเป็นสัตว์เลี้ยงสำหรับผู้ที่นิยมเลี้ยงสัตว์เลื้อยคลานหรือสัตว์ครึ่งบกครึ่งน้ำ และมีแสดงตามสวนสัตว์ต่าง ๆ อาทิ เขาดินวนา

อ้างอิง
-------

1. ↑  Dyscophus antongilii เก็บถาวร 2012-04-15 ที่ เวย์แบ็กแมชชีน 2006 IUCN Red List of Threatened Species. Downloaded on 14 January 2011.
2. ↑  CITES Appendices
3. ↑  ["Madagascar Tomato Frog (อังกฤษ)". คลังข้อมูลเก่าเก็บจากแหล่งเดิมเมื่อ 2016-08-24. สืบค้นเมื่อ 2016-07-24. Madagascar Tomato Frog (อังกฤษ)]
4. ↑  "กบมะเขือเทศ..สีสดสวย แต่พิษสงสูง..แม้งูยังไม่ กล้า". ที่นี่ดอตคอม. 13 March 2007. สืบค้นเมื่อ 3 August 2012.

คอมมอนส์ มีภาพและสื่อเกี่ยวกับ:  
***Dyscophus antongilii***

แหล่งข้อมูลอื่น
---------------

 ข้อมูลที่เกี่ยวข้องกับ Dyscophus antongilii ที่วิกิสปีชีส์
มุมมองของอาคารจากภายนอก
ทางเข้าสู่อาคารแห่งหนังสือ
โดมสีขาวกับกำแพงสีดำ
**อาคารแห่งหนังสือ** (ฮีบรู: היכל הספר‎ Heikhal HaSefer), เป็นปีกหนึ่งของพิพิธภัณฑ์อิสราเอลที่ใกล้กับบริเวณเมืองเยรูซาเลมฝั่งตะวันตก สถานที่แห่งนี้ได้เก็บรักษาม้วนหนังสือแห่งทะเลสาบเดดซี ซึ่งได้ถูกค้นพบระหว่างปี พ.ศ. 2490 - 2499 ในถ้ำ 11 แห่ง ในเมืองคุมรานทางตะวันตกเฉียงเหนือของทะเลสาบเดดซี

แผนการสร้างอาคารได้มีการวางแผนระยะเวลาการสร้าง 7 ปีซึ่งได้เริ่มต้นสร้างในปี พ.ศ. 2508 โดยได้รับเงินสนับสนุนจากครอบครัวของเดวิด ซามูเอล ก็อทเท็สแมน ผู้อพยพชาวฮังการี ซึ่งได้ซื้อม้วนหนังสือแห่งทะเลสาบเดดซีให้เป็นของขวัญแก่ประเทศอิสราเอล หนึ่งในบรรดาสถาปนิก ฟิลลิป บาร์ตอส (2453-2548) ได้แต่งงานกับเซเลสเท รูธ   
ก็อทเท็สแมน ซึ่งเป็นลูกสาวของก็อทเท็สแมน ยังมีเกเซอร์ เฮลเลอร์ สถาปนิกที่ได้ออกแบบอาคารสำคัญหลายหลังในประเทศอิสราเอล เขาได้แต่งงานกับอลิส แฮมเมอร์ ซึ่งพี่สาวของเธอเป็นหัวหน้าธนาคารแห่งอิสราเอล เธอยังเป็นลูกสาวของหัวหน้ารับบี ของเมืองบูดาเปสต์ ประเทศฮังการี

แรกเริ่มสถาปนิกชาวอิสราเอลได้คัดค้านอย่างหนักต่อการที่มีสถาปนิกที่ไม่ใช่ชาวอิสราเอลเข้ามาร่วมออกแบบ และเฟรเดอริก จอห์น คีเอสเลอร์ ยังไม่สำเร็จการศึกษาสถาปนิกในเวียนนา ประเทศออสเตรีย และเบอร์ลิน ประเทศเยอรมนี (ทั้งที่ได้จบการศึกษา ณ นิวยอร์ก ประเทศสหรัฐอเมริกา) และยังไม่เคยออกแบบอาคารใดๆ เลย อย่างไรก็ตามก็อทเท็สแมน ก็ได้จ้างเขาในต้นปี พ.ศ. 2498

อาคารได้สร้างเป็นโดมสีขาว ครอบคลุมพื้นที่ 2 ใน 3 ของอาคารที่อยู่ใต้ดิน ซึ่งได้สะท้อนกับสระน้ำที่อยู่บริเวณรอบข้าง ข้ามจากโดมสีขาวก็จะพบกำแพงสีดำที่ทำด้วยหินบะซอลต์ สีและรูปร่างของโดมได้แนวคิดมาจากจินตนาการในม้วนหนังสือที่กล่าวกับสงครามระหว่างบุตรแห่งแสงสว่างกับบุตรแห่งความมืด โดยโดมสีขาวแสดงถึงบุตรแห่งแสงสว่าง และกำแพงสีดำแสดงถึงบุตรแห่งความมืด

เนื่องจากความเบาะบางของม้วนหนังสือทำให้เป็นไปไม่ได้ที่จะสามารถจัดแสดงได้ตลอดเวลา โดยม้วนหนังสือจะถูกจัดแสดงประมาณ 3-6 เดือน หลังจากนั้นจะนำไปเก็บในโรงเก็บพิเศษที่ป้องกันม้วนหนังสือเป็นอย่างดีจากแสง

พิพิธภัณฑ์ยังได้จัดแสดงเอกสารต้นฉบับโบราณรวมถึงอเลปโป โคเด็กซ์ซึ่งเป็นสำเนาการเขียนพระคัมภีร์ในภาษาฮีบรู โดมที่มีลักษณะโดดเด่นได้ถูกใช้เป็นฉากในการถ่ายทำภาพยนตร์แนววิทยาศาสตร์หลายๆ เรื่อง

อ้างอิง
-------

* Anon. "Endless Cave in Jerusalem" เก็บถาวร 2012-06-06 ที่ เวย์แบ็กแมชชีน, *ไทม์* ฉบับวันที่ 30 เมษายน พ.ศ. 2508
* Meir Ronen, "Keepers of the Scrolls," *เยรูซาเล็มโพสต์* ฉบับวันที่ 24 กรกฎาคม พ.ศ. 2540
* Lelke, Roland, "Der endlose Raum in Frederick Kieslers Schrein des Buches," ("ที่ว่างที่ไม่สิ้นสุดในอาคารแห่งหนังสือของเฟรเดอริก คีเอสเลอร์")  *(หนังสือ, หน้าที่ 187) Shaker Verlag, Aachen,* (พ.ศ. 2542) (ภาษาเยอรมนี)

แหล่งข้อมูลอื่น
---------------

* อาคารแห่งหนังสือ เก็บถาวร 2009-05-27 ที่ เวย์แบ็กแมชชีน พิพิธภัณฑ์อิสราเอล กรุงเยรูซาเล็ม
* พิพิธภัณฑ์อิสราเอล กรุงเยรูซาเล็ม

พิกัดภูมิศาสตร์: 31°46′24″N 35°12′10″E﻿ / ﻿31.77333°N 35.20278°E﻿ / 31.77333; 35.20278